
REFERAT DE APROBARE
la proiectul de hotărâre privind aprobarea protocoalelor de colaborare ce urmează a fi încheiate cu Ministerul Muncii și Solidarității Sociale privind implementarea proiectului ”HUB de servicii MMSS-SII MMSS”, cod MySmis 130963




Ministerul Muncii și Solidarității Sociale a demarat în parteneriat cu Autoritatea pentru Digitalizarea României și cu Agenția Națională pentru Plăți și Inspecție Socială proiectul „HUB de servicii MMSS-SII MMSS” (cod MySmis 130963), proiect a cărui perioadă de implementare este de 32 luni (aprilie 2021 - decembrie 2023).
Acest proiect, finanțat din fonduri externe nerambursabile și de la bugetul de stat, în cadrul Programului Operațional Competitivitate 2014-2020, urmărește crearea unui sistem informatic integrat în domeniul asistenței sociale și domeniilor conexe, precum și îmbunătățirea activității serviciilor publice de asistență socială (SPAS) de la nivelul UAT-urilor.
Fiecare UAT, cu care Ministerul Muncii și Solidarității Sociale va încheia un protocol de colaborare, va trebui să nominalizeze cel puțin o persoană, care va primi în folosință pachetul de echipamente și care va fi instruită cu privire la administrarea și utilizarea modulelor din sistemul informatic ce se va creea și dezvolta în cadrul proiectului.
Având în vedere importanța deosebită a acestei activități, având în vedere prevederile:
- art. 27 din Ordonanța de urgență a Guvernului nr. 57/2019 privind Codul administrativ;
- Legea asistenței sociale nr. 292/2011, cu modificările și completările ulterioare;
- Legea nr. 197/2012 privind asigurarea calității în domeniul serviciilor sociale, cu modificările și completările ulterioare;
este necesară adoptarea proiectului de hotărâre.

